
RAFTING-TARA
BRŠTANOVICA-ŠĆEPAN POLJE

JUNI 2014- 3 dana

KAMP ENCIJAN se nalazi na 40-ak kilometara od Foče, u samom srcu kanjona reke Tare,  na polaznoj tački za rafting, kilometrima daleko od savremene civilizacije. Jedan od najlpeših kampova na reci Tari i jedini bosanski kamp na obali ove reke, nalazi se u mestu Brštanovica, na samom početku najuzbudljivije rafting deonice. To nije samo kamp, to je jedna od poslednjih oaza mira u još uvek netaknutoj prirodi.Terase iznad reke, razbacane ležaljke i ljuljaške, šum Tare i čarobna tišina...

Bungalovi, poput starih planinskih koliba, pružaju potpunu udobnost i komfor, za nesmetan i normalan boravak u netaknutoj prirodi. Kamp je kapaciteta 80 ležaja, od čega je većina ležajeva organizovana ekipno u petokrevetnim varijantama po bungalovima. Kamp je uredno snabdeven pitkom vodom i električnom energijom. Sanitarni deo je posebno izdvojen,  nalazi se u neposrednoj blizini bungalova i sadrži više toaleta i tuš kabina sa toplom vodom.

PROGRAM PUTOVANJA:

1. DAN:

Dolazak u Foču i doček gostiju u agenciji u gradu, u poslepodnevnim satima od 15-18 h.
Nakon dočeka i kratke pauze za kafu, nastavak puta do Šćepan Polja, gde je na graničnom prelazu predviđeno parkiranje automobila i autobusa na parkingu sa čuvarskom službom; odatle je dalje organizovan prevoz terenskim vozilima do kampa.Vožnja u prijatnom ambijentu kroz kanjon reke Tare. Dolazak u kamp oko 19 h. Smešatj u kampu u bungalovima. U večernjim satima, oko 20 h, večera (etno specijaliteti  lokalnog kraja, mlada jagnjetina,teletina,sir,kajmak,pršut).Posle večere organizovano je celovečernje druženje uz vatru, sa muzikom. Noćenje. 
        2. DAN: 
Doručak. Nakon doručka priprema za rafting. Svaki učesnik dobija odgovarajuću opremu (neoprensko odelo, čizme, spasilački prsluk, kacigu i veslo). Sledi rafting najuzbudljivijim delom reke Tare u trajanju 2 do 3 sata sa pauzama za foto-safari, kupanje i osveženje. Na završnici raftinga oko 15 h, na Šćepan Polju na ušću Pive i Tare, prevoz terenskim vozilima do kampa. Ručak (mlada teletina ispod sača, riba i drugi etno specijaliteti). Nakon ručka popodnevni odmor, kupanje, pecanje, lagana šetnja oko kampa, a moguća je i organizovana poseta starom visećem mostu na Tari u blizini kampa. Oko 21 h večera, druženje uz muziku i vatru. Noćenje. 
         3. DAN:


Doručak. Nakon doručka odlazak na rafting. Zbog atraktivnosti deonice Brštanovica-Šćepan Polje na kojoj je najveća koncentracija bukova (preko 20) ponavlja se program raftinga kao i prethodnog dana. Nakon raftinga,  ručak u Šćepan Polju u lokalnom kamp restoranu. Nakon ručka, završetak aranžmana.
CENA ARANŽMANA PO OSOBI :     116  EUR     
Aranžman obuhvata:
· Smeštaj u kampu u bungalovima na bazi punog pansiona (lokalni domaći specijaliteti),

· Kompletnu profesionlanu rafting opremu i iskusne i sertifikovane instruktore, 

· Organizovane sve transfere terenskim vozilima u toku trajanja aranžmana,
· Obezbeđen parking vozila učesnika,
· Taksu za splavarenje rekom Tarom,

· Boravišnu taksu i osiguranje u toku trajanja aranžmana..

Aranžman ne obuhvata:

        -     Prevoz na relaciji Beograd-Foča-Beograd
        -     vanpansionsku ponudu i ostale troškove koji nisu predviđeni programom..

Uslovi i način plaćanja: 
         -     Cena aranžmana je izražena u eurima, a plaćanje je  u dinarskoj protivvrednosti po prodajnom kursu
               za devize banke  Credit Agricole na dan  uplate.
         -     Gotovinski: 30% akontacije prilikom rezervacije, ostatak 10 dana pre polaska, ili
         -     Putem administrativne zabrane u  3   jednake mesečne rate. 

[image: image3.jpg]


 [image: image4.emf] [image: image5.emf] 
Krajnji rok za prijavu je  prema dogovoru nakon definisanja datuma polaska.

Ne postoji minimalan broj putnika za ovaj aranžman.
Uz ovaj program važe Opšti uslovi putovanja organizatora agencije ENCIJAN, usaglašeni sa Zakonom o turizmu Bosne i Hercegovine.
Cenovnik br. 1 od 20.03.2014.
	
	


